**Skabelon 3 (februar 2013)**

**Til overenskomstansatte tillidsrepræsentanter m.fl.**

**(væsentlige vilkårsændringer i form af arbejdssted, arbejdsopgaver eller både arbejdssted og arbejdsopgaver)**

**Varsling om overførsel til [tilsynskommunen]**

I forbindelse med Lov om socialtilsyn overføres du pr. **[dato]** til **[tilsynskommunen]**. Dit ansættelsessted vil blive **[tilsynskommunen]**i **[by + adresse]**.

På grundlag af en samlet vurdering af dine nuværende arbejdsopgaver og de kommende opgaver i **[tilsynskommunen]**vil du blive ansat som **(titel)** og dit arbejdsområde vil indtil videre være **[sagsområde]**.

Vi har vurderet, at

**[ændringen af dit arbejdssted er en væsentlig vilkårsændring. Vi har i den forbindelse lagt vægt på oplysninger om beliggenheden af dit kommende arbejdssted og din bopæl.]** eller

**[ændringen af dine arbejdsopgaver er en væsentlig vilkårsændring. Vi har i den forbindelse lagt vægt på oplysninger om karakteren af din nuværende stilling i forhold til ansvar og indhold sammenlignet med den stilling, som du tilbydes i [tilsynskommunen].]** eller

**[ændringen af såvel dine arbejdsopgaver som dit ansættelsessted vil indebære væsentlige vilkårsændringer. For så vidt angår arbejdsopgaverne har vi lagt vægt på oplysninger om karakteren af din nuværende stilling i forhold til ansvar og indhold sammenlignet med den stilling, som du tilbydes i [tilsynskommunen]. For så vidt angår arbejdsstedet har vi lagt vægt på oplysninger om beliggenheden af dit kommende arbejdssted og din bopæl.]**

Væsentlige vilkårsændringer skal varsles overfor dig. Det sker formelt på den måde, at du opsiges med tilbud om ansættelse på de ændrede vilkår. Derfor er der i dette brev både en partshøring om opsigelse og et tilbud om ansættelse på ændrede vilkår.

**Partshøring om den påtænkte opsigelse**

For at gennemføre de nævnte vilkårsændringer påtænker vi formelt at opsige dig til fratræden med udgangen af **[måned]** 2013.

Inden vi træffer endelig afgørelse, har du ret til at komme med en udtalelse efter forvaltningslovens § 19.

**Tilbud om ansættelse på ændrede vilkår**

Du tilbydes hermed ansættelse som **[titel]** og dit arbejdsområde indtil videre vil være **[sagsområde]** i **[tilsynskommunen]** med ansættelsessted i **[by]**. Ansættelsen sker med virkning fra den **[dato].**

**Høringsfrist**

Dine eventuelle bemærkninger skal være kommunen i hænde senest den **[14 dage fra dato].**

Du bedes samtidig oplyse, om du ønsker at tage imod tilbuddet om ansættelse på de ændrede vilkår.

**Særlige procedureregler for tillidsrepræsentanter m.fl.**

Da du er valgt som **[tillidsrepræsentant/suppleant for tillidsrepræsentant/ arbejdsmiljørepræsentant/medarbejderrepræsentant i MED/SU]** skal sagen samtidig forhandles med den personaleorganisation, som du er anmeldt af.

Dette fremgår af **[§ 18 i Rammeaftale om medindflydelse og medbestemmelse /§ 12 i Rammeaftale om tillidsrepræsentanter, samarbejde og samarbejds-udvalg]** Vi har derfor d.d. orienteret **[personaleorganisationen]** om den påtænkte opsigelse med tilbud om genansættelse med henblik på at afholde en forhandling. Kopi af kommunens brev til **[personaleorganisationen]** er vedlagt.

**Efter høringen og forhandling med personaleorganisationen**

Når vi har behandlet dit eventuelle høringssvar, og sagen eventuelt har været forhandlet med den personaleorganisation, som du er anmeldt af, vil vi træffe afgørelse.

**Accept af tilbud om ansættelse på ændrede vilkår**

Hvis du tager imod tilbuddet om ansættelse på ændrede vilkår, vil du senere få en bekræftelse herpå.

I lovgrundlaget for overførsel af medarbejdere til det nye socialtilsyn er det fastsat, at du bevarer dine individuelle rettigheder, og at lov om virksomhedsoverdragelse er gældende. Det betyder, at du bevarer dine individuelle rettigheder i henhold til din ansættelsesaftale, samt de individuelle rettigheder, der følger af den kommunale kollektive overenskomst. Det gælder fx løn, pension, arbejdstid og beskæftigelses-anciennitet.

**[Tilsynskommunen]** er omfattet af samme kollektive overenskomster, som er gældende for **[overdragende kommune]**. Den kollektive overenskomst, der er indgået mellem KL og **[den faglige organisation]** vil derfor fortsat være gældende for din ansættelse hos **[tilsynskommunen]**.

Hvis du har spørgsmål vedrørende overdragelsen, kan du rette henvendelse til **[indsæt kommunens kontaktperson].**

Du vil modtage et nyt ansættelsesbrev fra **[tilsynskommunen]**.

**Manglende accept af tilbud om ansættelse på ændrede vilkår**

Hvis vi ikke hører fra dig, eller den personaleorganisation, som du er anmeldt af, må du regne med, at vi træffer afgørelse på det foreliggende grundlag. Vi går så ud fra, at du ikke ønsker at tage imod tilbuddet om ansættelse på de ændrede vilkår. Du vil i givet fald høre fra os om de nærmere vilkår for din opsigelse.

Med venlig hilsen

**Lovgrundlaget**

Lov om socialtilsyn. Bestemmelsen om medarbejdernes rettigheder og pligter findes i § 23. [*Loven er ikke vedtaget ved publicering af denne skabelon, og lov nr. mv. foreligger ikke*].